OzLabs/hebrew-wiki-articles huggingface dataset:
דורותי לביניה בראון

דורותי לביניה בראון (באנגלית: Dorothy Lavinia Brown; 7 בינואר 1919 – 13 ביוני 2004) הייתה המנתחת השחורה הראשונה במדינות הדרום של ארצות הברית, והאישה הראשונה שנכנסה אל הקונגרס הבינלאומי של המכללה האמריקאית לכירורגים. היא הייתה האישה השחורה הראשונה שנבחרה לבית הנבחרים של טנסי.<ref name=":0"></ref><ref name=":1"></ref>

== ביוגרפיה ==
דורותי לביניה בראון נולדה בפילדלפיה, פנסילבניה. וכמה שבועות אחרי שנולדה, היא ואמא שלה עברו לצפון ניו יורק. אמא שלה השאירה אותה כשהייתה בת חמישה חודשים בבית היתומים טרוי. בראון הייתה ילדה חכמה והתחילה להתעניין ברפואה אחרי שעברה כריתת שקדים בגיל חמש. כאשר הייתה בת 13, אמה הביולוגית לקחה אותה מבית היתומים, אולם דורותי ניסתה לברוח מהבית לבית היתומים חמש פעמים. בגיל 15, ברחה מהבית פעם נוספת ורשמה את עצמה לתיכון טרוי. מנהל בית הספר מצא לה בית אמנה - בית משפחת ווסלי רדמון.<ref name=":0" /><ref name=":1" />

בראון סיימה את התיכון בראש כיתתה ב-1937, וסיימה שנייה בכיתתה במכללת בנט ב-1941. בשנת 1944 התחילה ללמוד רפואה במכללת הרפואה מהרי וקיבלה את התואר ב-1948. היא התמחתה שנה בבית החולים הרלם בניו יורק, ולאחר מכן עברה לבית החולים ג'ורג' האברד ב-1949 להתמחות שנמשכה 5 שנים. ב-1955 קיבלה דרגת פרופסורית לכירורגיה. ובין השנים 1966 ו-1968 עבדה בבית המחוקקים של טנסי.<ref name=":0" /><ref name=":1" />

ב 1956 אימצה תינוקת, לבקשת מטופלת שלה. בתור מחווה לאמא החורגת שלה, היא החליטה לקרוא לילדה לולה דניס בראון, ולאחר מכן אימצה עוד ילד בשם קווין. ב־13 ביוני 2004, בראון מתה מדום לב בנשביל, טנסי, כשהיא בת 85.<ref name=":1" /><ref name=":2"></ref>

במהלך מלחמת העולה השנייה דורותי ליוותה דוקטור ועבדה בתור מפקחת במחלקה בצבא.<ref name=":1" /><ref name=":3"></ref>

בשנת 1955 דורותי נהייתה פרופסור לכירורגיה ומ-1957 עד 1983 היא הייתה המנתחת הראשית בבית החולים ריברסייד שבנשביל.<ref name=":1" /><ref name=":2" />

בין השנים 1966 – 1968 היא הייתה גם חברה בבית הנבחרים של טנסי, ובכך הייתה האישה השחורה הראשונה שנבחרה לבית המחוקקים. שם היא הציעה הצעת חוק לשינוי החוק של המדינה לגבי אישור חוקי של הפלה במקרים מסוימים. בנוסף על כך המהלך זמנה שם היא מימנה חלקית חקיקה שהכירה בשבוע היסטורית השחורים שהתפתח לחודש היסטוריית השחורים.<ref name=":0" /><ref name=":1" />

לאחר תקופתה בבית המחוקקים של טנסי דורותי עברה להיות פרופסור לרופאה באופן מלא בבית החולים ריברסייד, ואפילו עזרה בבתי חולים אחרים. בנוסף על כך עם כל הידע ברפואה שצברה עם השנים, דורותי החליטה להיות פרופסורית לניתוחים במכללת הרפואה מהרי, איפה שהיא למדה בעבר. זאת ועוד דורותי גם הייתה יועצת למכוני בריאות לאומיים כמו במכוני הלב, ריאה ודם.<ref name=":0" /><ref name=":3" />

דורותי הייתה גם חלק מחבר הנאמנים של המכללה בנט ודיברה בפנלים שעוסקים בבעיות מדעיות, דתיות, תרבותיות, רפואיות ועוד.<ref name=":1" /><ref name=":2" />

=== פרסים ===
* בשנת 1993 דורותי לביניה בראון זכתה בפרס ההומניטרי של הקרן קרנגי.<ref name=":3" />
* בשנת 1994 דורותי לביניה בראון זכתה בפרס הורציו אלג'ר, שמוענק למנהיגים יוצאי דופן, שהשיגו גדולה.<ref name=":3" />

==קישורים חיצוניים==

== הערות שוליים ==

קטגוריה:טנסי: אישים
קטגוריה:כירורגיות
קטגוריה:כירורגים אמריקאים
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
מוחמד איברהים כאמל

מוחמד איברהים כאמל (בערבית: محمد إبراهيم كامل; 6 בינואר 1927 – 22 בנובמבר 2001) היה דיפלומט ופוליטיקאי מצרי. כיהן כשר החוץ של מצרים בתקופת קמפ דייוויד אך התפטר בשל התנגדותו לחלקים מן הסכם השלום בין ישראל למצרים.

== ביוגרפיה ==
כאמל נולד ב-6 בינואר 1927.<ref name="ahj01"></ref> הוא למד משפטים באוניברסיטת קהיר וסיים את לימודיו ב-1947. הוא ואנואר סאדאת, לימים נשיא מצרים, נכלאו שניהם בשל חלקם לכאורה ברצח אמין עוסמאן, שר האוצר לשעבר, בינואר 1946.<ref name="biblio"></ref> כאמל הצטרף לשירות הדיפלומטי המצרי ב-1956 ושימש כשגריר בזאיר, שוודיה וגרמניה המערבית.

כאמל ירש את איסמעיל פהמי כשר החוץ בדצמבר 1977 כשפהמי התפטר מהמשרד.<ref name="bah"></ref> הוא מונה לתפקיד ב-24 בדצמבר 1977 וכיהן כשר החוץ עד 16 בספטמבר 1978, אז גם התפטר מהתפקיד. <ref></ref> כשר החוץ, הוא השתתף במשא ומתן לקראת הסכמי קמפ דייוויד, אך התפטר בספטמבר 1978 מבלי לחתום על האמנה.<ref name="bah" />

כאמל היה נשוי והיו לו שני בנים. הוא נפטר ב-22 בנובמבר 2001 בגיל 74.

=== פרסומים ===
כאמל פרסם ספר בשם "השלום האבוד של הסכמי קמפ דייוויד" בשנת 1984.

== קישורים חיצוניים ==
* [https://books.google.com/books?id=Du1kAgAAQBAJ הסכמי קמפ דייוויד: עדות של שר החוץ של סאדאת]
* [https://www.nytimes.com/2001/12/03/world/mohammed-i-kamel-74-quit-in-cairo-over-camp-david.html הספד בניו יורק טיימס]

== הערות שוליים ==

קטגוריה:שרי החוץ של מצרים
קטגוריה:שגרירי מצרים
קטגוריה:שגרירים ברפובליקה הדמוקרטית של קונגו
קטגוריה:שגרירים בגרמניה
קטגוריה:שגרירים בשוודיה
קטגוריה:ילידי 1927
קטגוריה:נפטרים ב-2001
פטסי אוקונל שרמן

פטסי אוקונל שרמן (באנגלית: Patsy O’Connell Sherman; 15 בספטמבר 1930 - 11 בפברואר 2008)<ref name=":0"></ref> היא כימאית אמריקאית שיצרה את ה־Scotchgard, פולימר שיכול להדוף שמן ומים מבגדים ואחד מהמוצרים הנפוצים ביותר בדחיית כתמים והסרת לכלוך. היא זכתה במספר פרסים והחזיקה ב-16 פטנטים, מתוכם 13 יחד עם עמיתה, סם סמית'.<ref name=":1"></ref>

== קורות חיים ==
נולדה כפטסי אוקונל וגדלה במיניאפוליס, מינסוטה. אביה של פטסי היה סקרן לגבי המדע והיווה דוגמה לפטסי. פטסי גדלה במהלך מלחמת העולם השנייה, כאשר נשים לקחו על עצמן עבודות אשר נחשבו באופן מסורתי עבודות של גברים. בעקבות זאת פטסי בחרה בתחום המדע.<ref name=":2"></ref>

אוקונל שרמן למדה בתיכון מיניאפוליס צפון וסיימה את לימודיה בשנת 1948.<ref name=":0" /> בתיכון, שרמן סירבה לקבל את תוצאות מבחן ההתאמה לבנות שטען כי הקריירה המתאימה לה ביותר היא עקרת בית. היא התעקשה שיאפשרו לה לגשת לבדיקה שניתנה לבנים, מה שהצביע על כך שהיא צריכה להיות רופאת שיניים או מדענית.<ref name=":1" />

בשנת 1952, הפכה לאישה הראשונה שסיימה תואר ראשון בכימיה ומתמטיקה ממכללת גוסטבוס אדולפוס בסנט פיטר, מיניאפוליס. ולאחר מכן התקבלה לעבודה ב-3M (חברת ההמצאות הגדולה בעולם) <ref></ref> ועבדה שם במשך כל הקריירה שלה עד לפרישתה בשנת 1992.<ref></ref>

פטסי נישאה להוברט שרמן ונולדו להם שתי בנות, שרילין וונדי. בתה שרילין היא כימאית בחברה בה פטסי עבדה, 3M, ובתה השנייה וונדי היא ביולוגית בעלת חברה אופטיקה.<ref name=":0" />

פטסי נפטרה בשנת 2008 משבץ.<ref name=":0" />

== תחום מחקרה ==
אוקונל שרמן עבדה בתור כימאית מחקר ב 3M ויחד עם עמיתה סם עבדה על פרויקט צבאי. סוג הדלק החדש ששימש במטוסים נטה לפרק את קווי הדלק הישנים מגומי. המשימה שלהם הייתה לפתח סוג חדש של תרכובת גומי שיכולה לעמוד בכימיקלים הקשים בדלק הסילוני החדש. תפקידה של פטסי בפרויקט היה לעבוד על flourochemicals- התרכובות בחומר גומי סינתטי.

אחר צהריים אחד, טכנאית מעבדה נשאה כוס זכוכית מלאה בתרכובת הניסוי האחרון של פטסי. הטכנאית הפילה בטעות את כוס הזכוכית, שהתנפצה והתיזה חלק מהתרכובת על נעלי הטניס הלבנות שלה. גם לאחר ניסיונות רבים פטסי ועמיתיה לא הצליחו להוריד את החומר מהנעליים. תוך זמן קצר, לנעל הטניס היה כתם לבן במקום שבו התרכובות נשפכו – באותו מקום הנעל נשארה נקייה יותר משאר חלקי הנעל ושום חומר לא הצליח לחדור. בעקבות זאת, פטסי ועמיתה סם ניגשו לנעל עם פרספקטיבה חדשה, במקום לנסות לתקן את הנעל הם ניסו ללמוד על התרכובת הפלורוכימית. לאחר שלוש שנים, פטסי וסם שיכללו את דוחה הכתמים שיצרו עבור בדי צמר וקראו לו Scotchgard™. הם לא עצרו שם והמשיכו לשכלל את נוסחת הכימיקל עד שייצרו מגוון מוצרים הניתנים לשימוש על חומרים שונים.<ref name=":2" />

== פרסים ==
פטסי זכתה במספר פרסים במהלך חייה
* האישה הראשונה שהתקבלה לאגודת קרלטון היוקרתית של 3M ב ב־1974.
* היכל התהילה של ממציאי מינסוטה ב־1989.
* היכל התהילה הלאומי של הממציאים ב־2001.
* פרס השירות המצטיין שלJoseph M. Biedenbach לשנת 1991 האגודה האמריקנית לחינוך הנדסי.
* שרמן הייתה חברה באגודה האמריקנית לכימיה במשך למעלה מ-50 שנה, היא פרשה בשנת 1992.<ref name=":2" />

== קישורים חיצוניים ==

== הערות שוליים ==

קטגוריה:כימאיות אמריקאיות
קטגוריה:כימאים אמריקאים
קטגוריה:בוגרי מכללת גוסטבוס אדולפוס
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2008
קטגוריה:אמריקאים שנפטרו ב-2008
פרנסס הארדקאסל

פרנסס הארדקאסל (באנגלית: Frances Hardcastle; 13 באוגוסט 1866 – 26 בדצמבר 1941) הייתה מתמטיקאית בריטית, חברה באגודה האמריקאית למתמטיקה, שמחקריה תרמו לתורה של חבורת סימטריות נקודתית.

== קורות חייה ופועלה ==
=== תחילת דרכה ===
פרנסס הארדקאסל, נולדה בשנת 1866 בצ'למספורד שבמחוז אסקס, בריטניה למשפחה של חוקרים ומדענים. אביה של אמהּ היה האסטרונום ג'ון הרשל, ושניים מארבעת אחיה עסקו במדע.

את תחילת דרכה במדע התחילה הארדקאסל בגירטון קולג', קיימברידג', שם הייתה בין הנשים הראשונות אשר הורשו בשנת 1888 לצפות בהרצאות בנושאי המתמטיקה. באותה תקופה נשים הורשו רק לצפות בהרצאות ולהיבחן, אך לא לסיים את הלימודים. בשנת 1891 עברה הארדקאסל את החלקים הראשון והשני של מבחני הגמר במתמטיקה .

=== לימודים ומחקר ===
ב-1893 הפליגה הארדקאסל לארצות הברית. אחרי הפוגה קצרה שבה לאנגליה, אך חזרה לאמריקה ללימודים באוניברסיטת שיקגו בזכות מלגה מיוחדת. את לימודיה המשיכה במכללת ברין מאר לנשים, פנסילבניה. המנחה שלה הייתה המתמטיקאית המובילה שרלוט סקוט. בברין מאר ערכה מחקר בתחום "חבורת סימטריות נקודתית" ועבודתה הובילה למספר מאמרים שהתפרסמו בין היתר ב-Bulletin Of The American Mathematical Society.

בתקופה זו תרגמה הארדקאסל לאנגלית את עבודתו של פליקס קליין, Über Riemanns Theorie der algebraischen Functionen und ihrer Integrale. הספר יצא לאור בשנת 1893, תחת השם Riemann's theory of algebraic functions and their integrals: a supplement to the usual treatises ("התיאוריה של ריימן על הפונקציות האלגבריות והאינטגרלים שלהם – תוספת לחיבורים הרגילים").<ref name=":0"></ref>

הארדסטל התקבלה ב-1894 כחברה באגודה האמריקאית למתמטיקה, והייתה בין הנשים הראשונות שצורפו לאגודה זו.
ב-1895 התקבלה ללימודי המשך לתארים מתקדמים באוניברסיטת קיימברידג' ובתוך שנים ספורות פרסמה מחקרים אחדים בנושא חבורת סימטריות נקודתית. ב-1903 קיבלה תואר באוניברסיטת לונדון, וב-1905 הוענק לה תואר מטעם טריניטי קולג', דבלין.

=== פועלה לקידום מעמד הנשים ===
הארדקאסל הייתה פעילה בתנועה לקידום מעמד האישה ומילאה בה תפקידי מפתח. עד 1909 שימשה כמזכירת האיחוד הלאומי למאבק למען מתן זכות בחירה לנשים (NUWSS) . הארדקאסל כתבה מכתבים לא מעטים למערכת הטיימס הלונדוני, בהם חזרה והדגישה את החשיבות שיש לנשים בתחומים מדיניים.

הארדקאסל הייתה אחת מ-156 נשים בריטיות שתמכו בפומבי במטרות הקונגרס הבינלאומי, שנערך בהאג באפריל 1915 ובו הועלו התביעות להסדרת סכסוכים בינלאומיים באמצעים אחרים מלבד מלחמה ולהענקת פתחון פה לנשים בנושאים מדיניים.

פרנסס הארדקאסל מתה ב-1941 בקיימברידג'. את עזבונה והורישה לחברתה לחיים, הרופאה אתל ויליאמס .
== פרסומים עיקריים ==
<div style="direction: ltr;">
* "Observation on the modern theory of point - groups" (1897), in: American Mathematical Society Bulletin
* "Theorem concerning the special systems of point – groups on a particular type of base – curve" (1898), in: Proceeding of the London Mathematical Society
* "Present state of the theory of point – groups" (1902), in: British Association Report
</div>

==קישורים חיצוניים==
* 
* A.E.L. Davis, "[https://www.oxforddnb.com/display/10.1093/ref:odnb/9780198614128.001.0001/odnb-9780198614128-e-64021 Hardcastle, Frances (1866–1941)]", , 2004

== הערות שוליים ==

קטגוריה:מתמטיקאיות בריטיות
קטגוריה:סופרג'יסטיות בריטיות
קטגוריה:ילידות 1866
קטגוריה:נפטרות ב-1941
מיצ'יו צוג'ימורה

מיצ'יו צוג'ימורה (ביפנית: , 17 בספטמבר 1888 – 1 ביוני 1969) הייתה אגרונומית וביוכימאית יפנית שמחקריה עסקו בעיקר במרכיבים של תה ירוק. היא הייתה הראשונה שגילתה, בשיתוף עם עמיתתה למחקר סייטארו מיורה, שתה ירוק מכיל ויטמין C. היא גם הייתה האישה הראשונה ביפן שקיבלה תואר דוקטור באגרונומיה.

== קורות חיים ==
מיצ'יו צוג'ימורה נולדה ב-1888 בעיר שנקראת כיום אוקגאווה (בעבר אוקגאווה-שוּקוּ) שבמחוז סייטמה ביפן. היא לימדה בבית הספר היסודי הגבוה ג'ינג'ו כעוזרת למורה, ולאחר מכן למדה בבית הספר הרגיל לנשים של מחוז טוקיו ובבית הספר הגבוה לנשים של העיר טוקיו. ב-1913, לאחר שסיימה את לימודיה בבית הספר הגבוה, צוג'ימורה עבדה במשך שבע שנים כמורה במחוזות קאנאגאווה וסייטמה. לאחר מכן היא התחילה לעבוד כחוקרת.<ref name=":0"></ref>

== קריירה מחקרית ==
המורים של צוג'ימורה המליצו לה על האוניברסיטה האימפריאלית של הוקאידו, אך באותה התקופה מוסד זה עדיין לא קיבל נשים לתפקידי מחקר. כדי להתגבר על הבעיה היא החלה לעבוד כעוזרת ללא שכר במעבדה לתזונת מזון של המחלקה לכימיה חקלאית.<ref name=":1"></ref>

במהלך עבודתה באוניברסיטה האימפריאלית של הוקאידו, צוג'ימורה התמקדה במחקר על טוואי המשי, וכעבור שנתיים, בשנת 1922, עברה לאוניברסיטה האימפריאלית של טוקיו כדי להמשיך את מחקרה בביוכימיה. בשנה שלאחר מכן נשרפה המעבדה של צוג'ימורה ברעידת האדמה הגדולה של קאנטו, והיא שוב נאלצה לעבור מוסד, הפעם למכון המחקר ריקן. שם היא ניהלה מחקר תחת פרופ' אומטארו סוזוקי, אגרונום שנודע בזכות הגילוי של ויטמין B<sub>1</sub>. במחקרה המשותף עם סייטארו מיורה היא גילתה את הקיום של ויטמין C בתה הירוק, גילוי שתרם לגידול בייצוא של תה ירוק מיפן לצפון אמריקה. לאחר גילוי זה, צוג'ימורה המשיכה את מחקרה כדי לגלות מרכיבים נוספים בתה הירוק.<ref name=":0" />

לראשונה בשנת 1929 הצליחה צוג'ימורה לבודד ולהסיר קטכין – מרכיב מר בתוך התה ירוק. בשנה שלאחר מכן היא הסירה גם את הטאנין (עוד מרכיב מר בתה הירוק) בתצורה גבישית, וקבעה את המבנה הכימי שלו. תוצאות המחקר שלה, שעזרו להבין את היתרונות הבריאותיים של תה ירוק, ופורסמו במאמר שנקרא "על המרכיבים הכימיקליים של התה הירוק" <ref></ref> – זיכו אותה בתואר דוקטור מהאוניברסיטה האימפריאלית של טוקיו ב-1932. בכך היא הפכה לאישה הראשונה ביפן שקיבלה תואר דוקטור באגרונומיה.<ref name=":0" />

ב-1949 הפכה צ'וגימורה לפרופסורית באוניברסיטת אוצ'נומיזו, והייתה הדיקנית הראשונה של הפקולטה לכלכלת בית. לצד עבודתה כחוקרת, צוג'ימורה הייתה מורה מסורה שעמלה למען הלימוד של הדורות הבאים. אחרי שעזבה את אוניברסיטת אוצ'נומיזו, היא לימדה באוניברסיטה לנשים ג'יסן. בזמן שהדריכה שם, היא זכתה בפרס יפן לאגרונומיה על מחקרה בתחום התה הירוק, והפכה לחברה מדרגה רביעית במסדר הכתר היקר.<ref name=":0" />

מיצ'יו צוג'ימורה נפטרה ב-1 ביוני 1969 בטויוהאשי, בגיל 80.<ref name=":1" />

== לקריאה נוספת ==
* Japanese Women in Science and Engineering: History and Policy Change, Naonori Kodate and Kashiko Kodate, Routledge, 2016

== קישורים חיצוניים ==
* [https://academic.oup.com/bbb/article-abstract/6/6-9/70/5974533?redirectedFrom=fulltext "On Tea Tannin Isolated from Green Tea"]
* [https://www.asiaresearchnews.com/content/michiyo-tsujimura Giants in History: Michiyo Tsujimura]
* [https://www.comsol.com/blogs/happy-birthday-michiyo-tsujimura/ COMSOL Blog-Happy Birthday, Michiyo Tsujimura]

== הערות שוליים ==

קטגוריה:אגרונומים
קטגוריה:תה ירוק
קטגוריה:מדעניות יפניות
פרנסס גרטרוד מקגיל

פרנסס גרטרוד מקגיל (באנגלית: Frenecs Gertrude McGill; 18 בנובמבר 1882 - 21 בינואר 1959) הייתה בקטריולוגית, קרימינולוגית ופתולוגית משפטית, נולדה במנדוסה שבמניטובה קנדה. פרנסס שימשה כפתולוגית המשפטית הראשונה של קנדה ונחשבת חלוצה בתחום. הלהט של מקגיל לפתור תעלומות פליליות זיכה אותה בכינוי הלא רשמי "שרלוק הולמס מססקצ'ואן".

== ראשית חייה והשכלתה ==
פרנסס גדלה בחווה בדרום מערב מניטובה ולה שלושה אחים, חלק מהמקורות מציינים כי שנת הולדתה של מקגיל היא 1877<ref name=":1"></ref> אך רוב המקורות מעידים על כך שנולדה בשנת 1882<ref name=":0"></ref>. בשנת 1900 שני הוריה של מקגיל, הנרייטה וגמור ואדוארד מקגיל נפטרו ממחלת הטיפוס. עם סיום לימודיה בבית הספר בוויניפג שקלה קריירה בתחום המשפט אך לבסוף החליטה ללכת בעקבות אחיה הרופא ואחותה האחות, ולמדה רפואה באוניברסיטת מניטובה. על מנת לממן את לימודיה עבדה מקגיל בהוראה בתקופת הקיץ. מקגיל סיימה תואר ברפואה בשנת 1915 וקיבלה את פרס הדיקן ואת מדליית הזהב של האצ'ינסון על המעמד האקדמי הגבוה ביותר. לאחר סיום לימודיה התמחתה במשך שנה בבית החולים של ויניפג, ובתום ההתמחות שבה ללימודים והמשיכה לתואר שני במעבדה המחוזית.<ref name=":0" />

== קריירה מקצועית ==
מקגיל התקבלה לעבוד כבקטיריולוגית במחלקת הבריאות של ססקצ'ואן ברג'ינה בשנת 1918 (באותה שנה פרצה מגפת השפעת הספרדית שהרגה בקירוב כ-50,000 קנדים). בשנת 1920 עברה מקגיל לתפקיד פתולוגית של הפרובינציה, ולאחר שנתיים מונתה למנהלת המעבדה המחוזית. במסגרת עבודתה עסקה בעיקר בחקר מקרי מוות חשודים באמצעות יישום מדע משפטי. באותו הזמן תחום זה נחשב עדיין חדש יחסית בקנדה, מקגיל כאשת מקצוע מוסמכת נאלצה ואף הצליחה להימנע מהמכשולים שניצבו בפניה על עצם היותה אישה המתעסקת בתחומים מדעיים שלרוב נשלטים על ידי גברים. מקגיל נאלצה להוכיח את עצמה בפני כוח השיטור הלאומי והפדרלי של קנדה (ה-RCMP) שלכאורה לא רצו לקבל אישה פתולוגית.<ref name=":1" />

מכיוון שה-RCMP לא הקים את המעבדה המשפטית הראשונה שלו עד לשנת 1937, מקגיל נדרשה לבצע את הנתיחות ואת שימור הראיות הקשורים לכוחות המשטרה, ברחבי ססקצ'ואן. החקירות חייבו אותה לעבור ממקום למקום בזמנים קצרים, לנסוע מרחקים עצומים, לעיתים גם בתנאי מזג אוויר קיצוניים. במהלך עבודתה מקגיל התגלתה כאדם חזק, שמסירותה וכוחה מוקדשים לעבודתה. כמו כן יכולותיה לבצע חקירות מבעיתות ללא היסוס הרשימו רבות את עמיתיה לעבודה, הגברים.<ref></ref>

בשנת 1942 פרשה מקגיל מעבודתה במעבדה המחוזית במטרה לנסות להיכנס לעבודה במעבדה פרטית המתמחה במחלות עור ואלרגיות, אך מצאה עצמה חוזרת לעבוד עבור המעבדה של ה־RCMP, זאת משום שבשנת 1943 מנהל המעבדה לזיהוי פלילי של ה-RCMP ברג'יניה נהרג בהתרסקות מסוק ומקגיל נקראה לשמש כמחליפתו.<ref name=":0" />

בתפקידה כמנהלת המעבדה המשיכה מקגיל לנהל חקירות ברחבי ססקצ'ואן. בנוסף היא הרצתה והכשירה שוטרים ובלשים בפסיקה רפואית, פתולוגיה וטוקסיקולוגיה. היא לימדה תלמידים כיצד לקרוא זירות פשע, ולאסוף ולשמור ראיות. היא הדגישה רבות לתלמידיה את החשיבות של חשיבה ביקורתית בעת בחינת זירת פשע. בנחישותה לחשוף את האמת ואת כלל העובדות של כל מקרה, תפקדה מקגיל גם כחוקרת רפואית וגם כבלשית משטרה.<ref name=":1" />

==קישורים חיצוניים==

==הערות שוליים==

קטגוריה:בקטריולוגיות
קטגוריה:ילידות 1877
קטגוריה:נפטרות ב-1959
ורה פדייבה

ורה ניקולאבנה פדייבה (ברוסית: Вера Николаевна Фаддеева; 1906 – 1983) הייתה מתמטיקאית סובייטית שעבדה בין השנים 1930 עד 1980 ועסקה במתמטיקה ליניארית. פרסמה עבודות רבות בסביבות שנות ה-40 וה-50 של המאה ה-20 וזכתה במספר פרסים מדעיים. לאורך השנים פרסמה מאמרים רבים גם ביחד עם בעלה, דימיטרי קונסטנטינוביץ' פדייב. פדייבה נחשבת למתמטיקאית חשובה שרעיונותיה משמשים בסיס למתמטיקה בימינו.<ref name=":0"></ref>

== מחקר וקריירה ==
בשנת 1927, בגיל 21, התקבלה לפקולטה לפיזיקה ומתמטיקה במוסד הפדגוגי בלנינגרד, אך שנה לאחר מכן עברה לאוניברסיטת לנינגראד וסיימה את לימודיה שם בשנת 1930 בהיותה בת 24.

בין השנים 1930-1934 עבדה במועצה למידות ומשקולות בלנינגראד, כשבמקביל בין השנים 1933 ל-1934 עבדה כחוקרת במכון לסייסמולוגיה של האקדמיה למדע בברית המועצות, בלנינגראד.

בשנת 1935 החלה מחקר במכון להנדסה בלנינגראד שם חקרה במשך שלוש שנים.

בשנת 1942 מונתה כחוקרת זוטרה במכון סקלטוב למתמטיקה, שם עבדה לאורך שאר הקריירה שלה. מיד לאחר התחלת עבודה במכון, באותה שנה, נאלצו ורה ומשפחתה לברוח מהעיר בזמן הפלישה של גרמניה הנאצית ללנינגראד. פדייבה ומשפחתה גרו בעיר קאזאן במשך כשנתיים, ואחריהן שבו לביתם.

בשנת 1949, פרסמה שניים מהמאמרים החשובים ביותר שלה: " The method of lines applied to some boundary problems" ו-" On fundamental functions of the operator X". מחקרים אלו דנים בבעיות בתחום המתמטיקה הליניארית, ומסקנותיהם מיושמים עד היום בתחום זה.

בשנת 1951, בגיל 45, מונתה לראש מעבדה חישובית במכון סקלטוב, תפקיד שהחזיקה עד סוף שנות עבודתה. פדייבה המשיכה לעבוד עם בעלה במכון ולחקור פונקציות מתמטיאות ומשוואות.

בשנת 1980 הכינה את המחקר האחרון שלה שעסק באלגברה ליניארית בנוסחאות מחשב, אך לא הספיקה לערוך את החישובים והמאמר פורסם בשנת 1984.

לאורך הקריירה שלה פרסה פדייבה למעלה מ־40 מאמרים לבדה וכ20 מאמרים ביחד עם בעלה.

ורה פדייבה נפטרה 15 באפריל 1983, בהיותה בת 76.<ref name=":0" />

== משפחתה ==
פדייבה נולדה ב־20 בספטמבר 1906 למתמטיקאי ניקולאי זמיאטין, בעיר טמבוב באימפריה הרוסית (כיום רוסיה). היא התחנתה בגיל 24 עם המתמטיקאי דימיטרי פדייב, ונולדו להם שלושה ילדים, בהם לדוויג פדייב, שגדל להיות מתמטיקאי ואסטרופיזיקאי פורץ דרך.<ref name=":0" />

== ספרה ==
בשנת 1950 פדייבה הוציאה לאור ספר ביחד עם הקולגה שלה, מארק גביורין, והיה הכתב המפורסם ביותר שלה: שיטות חישוביות של אלגברה ליניארית (Computational methods of linear algebra). הספר, שהיה הראשון מסוגו בתחום, תיאר את האלגברה הליניארית, הציע פטרונות לפטירת משוואות ליניאריות והסביר את החישוב של השורש הריבועי. בשנת 1959 תורגם ספרה של פדייבה למספר שפות ותפס תאוצה והפשעה רבה במערב ובשנת 1960 הורכב ונכתב מחדש, בשנה זו זכתה ורה בפרס המדיני של ברית המועצות למדע על הספר. 3 שנים לאחר מכן פורסם הספר המחודש באנגלית.<ref name=":0" />

== קישורים חיצוניים ==
* 
* [https://www.mathnet.ru/php/getFT.phtml?jrnid=tm&paperid=1058&what=fullt&option_lang=eng The method of lines applied to some boundary problems] (1949)
* [https://www.mathnet.ru/php/getFT.phtml?jrnid=tm&paperid=1063&what=fullt&option_lang=eng On fundamental functions of the operator X] (1949)
* [http://lib.ysu.am/disciplines_bk/75e5ee8e9bb60749d9e5efab96877901.pdf Computational methods of linear algebra] (1950)
* 

== הערות שוליים ==

קטגוריה:מתמטיקאיות רוסיות
קטגוריה:ילידות 1906
קטגוריה:נפטרות ב-1983
ברברה אסקינס

ברברה ס. אסקינס (באנגלית: Barbara S. Askins) היא כימאית אמריקאית. היא נולדה בשנת 1939 ופעלה בארצות הברית. אסקינס גילתה דרך לשיפור איכות תמונות באמצעות שימוש בחומרים רדיואקטיביים. בשנת 1978 היא קיבלה את פרס "National Inventor of The Year" (בארצות הברית) מטעם "The Association of Inventions and Innovations" על תגלית זו.<ref name=":0"></ref>.

== קורות חיים ==
ברברה אסקינס נולדה בבלפסט, טנסי. היא התחילה את הקריירה שלה כמורה. לאחר מכן, המשיכה ללימודי תואר ראשון ושני בכימיה. בשנת 1975, לאחר שסיימה את לימודיה, אסקינס החלה לעבוד במרכז טיסות החלל מרשל (Marshall Space Flight Center) שנמצא באלבמה. על תגליותיה במרכז טיסות החלל מרשל היא כתבה פטנט עליו הייתה כתובה כממציאה היחידה.<ref name=":0" /> בנוסף, אסקינס פרסמה מאמר על תגליותיה בשם "Photographic Image Intensification by Autoradiography". <ref></ref>

אסקינס נישאה לרוברט א. אסקינס (באנגלית: Robert E. Askins), שגם הוא כימאי. יש להם שני ילדים, ביתה, שגילה כ-63, ובנה הקטן ממנה בשנתיים. כשלאסקינס נולדו ילדיה, היא חיכתה עד שיהיו בבית הספר לפני שחזרה ללמוד את תאריה.<ref name=":1"></ref> כאישה בתחום המדעי, שנשלט על ידי גברים בתקופה, אסקינס זכתה לזלזול בתחילת דרכה. זלזול זה אף הוגבר מכיוון שהייתה נשואה עם ילדים, ובכל זאת למדה ועבדה. אך הסטיגמות לא הפריעו לאסקינס להשאיר את החותם שלה בהיסטוריה,<ref name=":2"></ref> ובשנת 1978, היא הפכה לאישה הראשונה שזכתה בתואר "National Inventor of The Year" והייתה הממציאה היחידה שרשומה על הפטנט. היא המשיכה לעבוד בנאס"א גם לאחר זכייתה, ושימשה כמודל לחיקוי למדענים ומדעניות רבים.<ref name=":3"></ref>

== הפעילות המחקרית של אסקינס ==
בנאס"א, אסקינס התבקשה למצוא דרך לשפר את איכות תמונות פילם אסטרונומיות וגאוגרפיות. תהליך הצילום מן החלל לוקח זמן רב, ופעמים רבות מתגלה לבסוף כי איכות התמונות המצולמות לא טובה מספיק לשימוש. כמובן, גם במידה והתמונות טובות לשימוש, ניתן ללמוד הרבה משיפורן<ref name=":3" />. אסקינס צלחה במשימה. באמצעות שימוש בחומרים רדיואקטיביים וחשיפה לקרינה, ניתן ליצור הדפס נוסף של התמונה שנקרא אוטורדיוגרף. אוטורדיוגרף זה יהיה בעל ניגודיות טובה יותר, צפיפות משופרת (צפיפות תמונה משמעותה הכהות של התמונה, הצפיפות מושפעת מחשיפה לשמש), ובכך ליצור תמונה בעלת פרטים יותר ברורים – איכותית יותר.

אמנם המצאתה נועדה לשיפור איכות תמונות גאוגרפיות ואסטרונומיות, אך היא תרמה בהרבה יותר מתחום חקר החלל. השתמשו בשיטתה על מנת לשפר איכות של תמונות X-ray, ובכך לחשוף אנשים לפחות קרינה, ולתת אבחונים יותר טובים. אסקינס הצליחה אף לשפר איכות תמונות X-ray שהיו 96% תת-חשופות.<ref name=":2" /> בנוסף שיטתה עזרה בשיפור תמונות שאינן מקצועיות, למשל תמונות ישנות ולא ברורות. היא אף הצליחה ליצור אוטורדיוגרף ברור יותר של תמונות בנות 70.<ref name=":1" />

==קישורים חיצוניים==

== הערות שוליים ==

קטגוריה:ממציאות
קטגוריה:ממציאים
קטגוריה:כימאיות אמריקאיות
קטגוריה:כימאים אמריקאים
קטגוריה:בוגרות אוניברסיטת אלבמה
קטגוריה:בוגרי אוניברסיטת אלבמה
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
מבצר דימדים

מבצר דִימְדִים (בכורדית: قەڵای دمدم, בפרסית: قلعه دمدم, תעתיק עברי: קָלְעָת דִימְדִים) היא טירה עתיקה, שהייתה על תל בשם דימדים, באיראן, בפרובינציית מערב אזרבייג'ן, ממערב לימת אורמיה, בגובה של כ-2,000 מ' מעל פני הים.<ref name=":0"></ref>

בשנת 1609, השליט הכורדי של האזור, האמיר-חאן לפזרין ביקש לשמור על עצמאותו, לנוכח חדירה עות'מאנית וספאווית לאזור ולכן בנה מחדש את המבצר ההרוס על תל דימדים. בניית המבצר נחשבה למהלך מאיים מול השלטונות הספאווים, מה עוד שכורדים רבים, מאזורים שונים, התאספו סביב המבצר. לאחר מצור ארוך ועקוב מדם המבצר נכבש, כל המגנים ובכללם גם האמיר הכורדי - נטבחו. בנוסף, שאה עבאס הורה על טבח כללי באזורי אורמיה ומהאבאד. שרידי הכורדים גורשו לח'וראסאן ובמקומם יושבו טורקים בני שבט אפשר.

היסטוריונים פרסיים טענו שהקרב התרחש כתוצאה ממרד או בגידה כורדית.<ref name=":0" />

בפולקלור הכורדי מסופר ונכתב רבות על גבורתם של אנשי המבצר והאמיר הכורדי. התיאור הספרותי הקדום ביותר מיוחס למשורר (1590–1660).<ref name=":0" /> במאה העשרים נכתבו שני ספרים על בסיס הסיפור: הסופר הכורדי-ארמני כתב בשנת 1966 רומן בשם "קלעת דימדים" והסופר הכורדי כתב גם הוא אפוס פיוטי שהתפרסם בכורדיסטן, בטורקיה ובגרמניה.

== הערות שוליים ==

קטגוריה:איראן: אתרים ארכאולוגיים
קטגוריה:האימפריה הספווית
קטגוריה:כורדיסטן: היסטוריה
אג'נדה להט"בית

אג'נדה להט"בית או אג'נדה הומוסקסואלית הוא מונח המתאר באופן מזלזל את פעילות , הפועלת לקבלה תרבותית ונורמליזציה של נטיות ומערכות יחסים מיניות שאינן הטרוסקסואליות. השימוש במונח החל אצל ולאחר מכן נעשה בו שימוש גם במדינות אחרות בהן בולטת ההתנגדות לזכויות להט"ב, כגון הונגריה ואוגנדה.

המונח מתייחס למאמצים לשנות חוקים ומדיניות ממשלתית בנושאים הקשורים לזכויות להט"ב, ומייחס להם מניעים של "אג'נדה סודית". בנוסף, ארגוני שמרנים משתמשים במונח זה כדי לתאר מטרות לכאורה של פעילי זכויות להט"ב, בהן תאוריית קשר אודות , לפיה כביכול הומוסקסואלים בוגרים מנסים לפתות צעירים הטרוסקסואלים ובכך לשנות את הנטייה המינית שלהם.

== מקורות ושימוש ==
=== מקורות ===
בארצות הברית, הביטוי "אג'נדה להט"בית" הפך לפופולרי עקב סדרת סרטונים שהופקה על ידי ארגון נוצרי-אוונגליסטי מקליפורניה בשם "Springs of Life Ministries". הסדרה הופצה על ידי רבים. הסרטון הראשון בסדרה, הקרוי "Gay Agenda", ראה אור בשנת 1992 וזכה לתפוצה רחבה בארצות הברית.

בסרטון הופיע פסיכולוג אמריקאי בשם פול קמרון שטען בו כי 75 אחוז מהגברים ההומוסקסואלים צורכים צואה באופן קבוע, וכי 70 עד 78 אחוז מהם סבלו ממחלות מין. לאחר הסרטון הראשון הופקו סרטונים נוספים, שהכילו בעיקר ראיונות עם מתנגדי זכויות להט"ב.

=== השימוש בביטוי ===
==== בארצות הברית ====
בעקבות הסרטונים שהופקו בשנות ה-90 של המאה ה-20, ארגוני ימין נוצריים בארצות הברית החלו להשתמש במונח "אג'נדה להט"בית" לתיאור נושאים שנויים במחלוקת הקשורים לזכויות להט"ב, בהם נישואים של זוגות מאותו המין, איחוד אזרחי, אימוץ בקרב הקהילה הגאה ושירות צבאי של להט"בים.

השימוש במונח התגבר לאחר פסיקות של בית המשפט העליון של ארצות הברית הנוגעות לזכויות להט"ב, בהן פסק דין לורנס נגד טקסס ופסק דין אוברגפל נגד הודג'ס, אשר עיגנו בחוק את הזכות לקיום יחסי מין בהסכמה בין זוגות חד-מיניים בוגרים, ואת הזכות לנישואים של זוגות מאותו המין. שופט בית המשפט העליון של ארצות הברית אנטונין סקאליה התנגד בשנת 2003 להחלטת בית המשפט בפסק דין לורנס, וציין בדעת המיעוט שלדעתו החלטה זו "נובעת כביכול מאג'נדה להט"בית הרווחת בחברה האמריקאית".

בשנת 2004 אמר הסנטור טום קובורן כי "האג'נדה הלהט"בית היא האיום הגדול ביותר על חירויות האמריקאים."

==== באפריקה ====
במדינות אפריקה נפוץ החשש מ"אג'נדה להט"בית" שנתפסת כהשפעה מערבית מזיקה. הביטוי נמצא בשימוש תכוף אצל מתנגדי זכויות להט"ב, בעיקר באוגנדה, גאנה וזמביה.

==== במדינות נוספות ====
נעשה שימוש בביטוי "אג'נדה להט"בית" על ידי פוליטיקאים המתנגדים לזכויות להט"ב במדינות נוספות, בהן ארגנטינה, בליז, הונגריה, מקסיקו, ספרד, פרגוואי והרפובליקה הדומיניקנית.

בשנת 2020 חתם נשיא פולין אנדז'יי דודה על הצהרה שמטרתה היא "הגנה על ילדים מפני אידאולוגיה להט"בית ואיסור של "תעמולה להט"בית" לכאורה במוסדות ציבור".

בישראל, בשנת 2019 טען ארגון "בוחרים במשפחה" שחברת החשמל "מנצלת את השימוש בדמויות "שקע ותקע" לצורך העברת אג'נדה להט"בית".

== תגובות ==
שלט בהפגנה המציג בצורה פרודית את המונח "אג'נדה להט"בית".
על פי ארגון הליגה ההומו-לסבית נגד השמצה, המונח "אג'נדה להט"בית" הוא ביטוי הומופובי שנועד לפגוע בזכויות להט"ב.

בדצמבר 2010 התייחס חבר בית הנבחרים של ארצות הברית ברני פרנק למונח, ואמר: "האג'נדה הלהט"בית היא היכולת להגן על חברי הקהילה מפשעים אלימים של אנשים פנאטיים, האפשרות להתחתן, האפשרות לקבל עבודה, והאפשרות להילחם למען המדינה שלנו."

== ראו גם ==
* החוק נגד תעמולה הומוסקסואלית

==קישורים חיצוניים==

==הערות שוליים==

קטגוריה:הומופוביה
קטגוריה:ביטויים ומושגים פוליטיים אמריקאיים
המועצה המחוקקת של ביהר

המועצה המחוקקת של ביהר (בהינדי: बिहार विधान परिषद; באנגלית: Bihar Legislative Council) היא הבית העליון של בית המחוקקים המדינתי של ביהר.

== היסטוריה ==
המועצה המחוקקת של ביהר הוקמה בעקבות חוק ממשלת הודו, 1935 שחוקק הפרלמנט הבריטי, שהורה על הקמת בתי מחוקקים בכלל מחוזות הודו הבריטית. החוק קבע כי בביהר יהיו שני בתי מחוקקים. בחוק נקבע כי במועצה המחוקקת של ביהר יהיו לא פחות מ-29 חברים ולא יותר מ-30, המחולקים ל-9 כלליים, 4 למוסלמים, 1 לאירופאים, 12 יבחרו על ידי האספה המחוקקת, והמושל ימנה עד לארבעה.

לאחר עצמאות הודו הוגדלה המועצה ל-72 חברים ב-1952, וב-1957 הוגדלה ל-96 חברים. ב-2000 פוצלו שמונה עשרה מחוזות מביהר למדינה חדשה בשם ג'הרקנד, דבר שהקטין את המועצה ל-75 חברים.

== הרכב ==
חברי המועצה המחוקקת נבחרים בחלוקה הבאה: 27 נבחרים על ידי האספה המחוקקת של ביהר, 24 על ידי גופי שלטון מקומי, 6 על ידי בעלי השכלה גבוהה, 6 על ידי מורי מוסדות להשכלה גבוהה, ו-12 ממונים על ידי המושל. 

== קישורים חיצוניים ==

== הערות שוליים ==

ביהר
קטגוריה:ביהר
קטגוריה:בתים עליונים
מחניך

תשעת הגיליונות הראשונים של כתב העת מחניך
מחניך הוא כתב עת תורני היוצא לאור על ידי ענף ההלכה של הרבנות הצבאית ועוסק בהלכות צבא ובהלכות מלחמה. הגיליון הראשון יצא לאור בתשס"ז, ועד לתשפ"ד יצאו לאור תשעה גיליונות.

== מאפייני כתב העת ==
מטרת כתב העת הוגדרה על ידי עורכיו:

כתב העת ממשיך את מחניים, שהיווה ביטאון הרבנות הצבאית בשנים תש"ט-תשל"ב ותשנ"ב-תשנ"ו, אך בשונה ממחניים שהיה פתוח לכותבים מחוץ לרבנות הצבאית ועסק בנושאים מתחלפים, במחניך רוב מוחלט של המאמרים עוסקים בהלכות צבא ונכתבים על ידי רבנים צבאיים. החל מגיליון ו, כל המאמרים ללא יוצא מן הכלל נכתבים על ידי רבנים צבאיים. רוב המאמרים עוסקים בשאלות הלכתיות שמתעוררות בצה"ל בימינו, ומקצתם במחקרים בנושאים צבאיים מגוונים, הלכתיים והגותיים, וכן בנושאים צבאיים בתנ"ך ובמלחמות המתוארות בו. חלק מהמאמרים נכתבים במסגרת שבוע בית מדרש שאותו מקיימים הרבנים הצבאיים לצורך השתלמות תורנית בשטף עשייתם הצבאית.<ref>הקשר בין כתב העת להשתלמות מוזכר, בין היתר, בדברי הפתיחה של הרב רפי פרץ לגיליון ד.</ref> חלק מהכותבים הם רבנים צבאיים במילואים.

בפתח כל גיליון מצוין שהמאמרים משקפים את דעת כותביהם, ולא בהכרח את עמדתה הרשמית של הרבנות הצבאית. ליד שמו של כל מחבר מצוינים דרגתו הצבאית ותפקידו בצבא, וכך גם ליד שמותיהם של חברי המערכת.

כתב העת הוקם ביוזמת הרב יהושע לביא,<ref>הרב אביחי רונצקי, ברכה בפתח גיליון ג.</ref> שגם ערך את שלושת הגיליונות הראשונים, שלושתם הודפסו בהוצאה לאור של משרד הביטחון. שמו של כתב העת לקוח מהפסוק בתורה: "והיה מחניך קדוש" (דברים כג, טו), שמתייחס לקדושת המחנה הצבאי. הגיליונות הבאים נערכו על ידי עורכים שונים. הגיליון השישי הוקדש לזכרו ולעילוי נשמתו של הרב שלמה גורן, והגיליון השמיני הוקדש לזכרו ולעילוי נשמתו של הרב חיים קניבסקי, שנפטר זמן קצר לפני פרסום הגיליון.<ref>הרב אייל קרים, הקדמה לגיליון ח.</ref>

== לקריאה נוספת ==
* שרגא דהן, [https://col.org.il/news/29741 מהרבנות הצבאית תצא תורה וחסידות], חב"ד און ליין, י"ב סיון תשס"ז

== קישורים חיצוניים ==
* [https://asif.co.il/ספריית-יומא/דפי-ישיבות/הרבנות-הצבאית/מחניך/ מאמרי כתב העת מחניך], באתר ספריית אסיף
* [https://www.nli.org.il/he/journals/NNL-Journals990025640980205171/NLI והיה מחניך קדוש - ביטאון הרבנות הצבאית], בקטלוג הספרייה הלאומית
* [https://daat.ac.il//he-il/kitveyet/mahanecha/ גיליונות א-ג] באתר דעת

== הערות שוליים ==

קטגוריה:ישראל: כתבי עת תורניים
קטגוריה:הרבנות הצבאית
קטגוריה:כתבי עת של צה"ל
קטגוריה:הלכות צבא ומלחמה
קטגוריה:ספרי הלכה
קטגוריה:ספרי משרד הביטחון – ההוצאה לאור
בסיס הצי נורפוק

בסיס הצי האמריקאי נורפוק (באנגלית: Naval Station Norfolk) הוא בסיס צבאי של צי ארצות הברית השוכן בעיר נורפוק במדינת וירג'יניה שבארצות הברית. הבסיס משמש בסיס האם ונמל הבית של פיקוד כוחות צי ארצות הברית.

רציפי הבסיס משתרעים לאורך רצועת חוף של כ-6 ק"מ, בחצי האי המפטון רודס, ואורכם הכולל של רציפי העגינה הוא כ-11 קילומטר.

== היסטוריה ==
אתר בו שוכן כיום בסיס הצי נורפוק היה מיועד להיות מרכז ירידים, ב-1907 התעניינו קציני הצי האמריקאי באדמות ובשטח של האתר והחליטו לפנות לקונגרס ולקדם הצעת חוק אשר תרכוש את הבעלות על נורפוק. שנה לאחר מכן ב-1908 אשרר הקונגרס האמריקאי את הצעת החוק כאשר באמצעותה הקונגרס מקצה מיליון דולר לשם רכישת נכסים לצי האמריקאי. הצעת קניית שטחו של נורפוק נפלה היות כי מזכיר הצי דאז השתכנע לקנות ספינת פחם חדשה.

מספר שנים לאחר מכן, עם כניסת ארצות הברית למלחמת העולם הראשונה באפריל 1917 השתכנע מזכיר הצי לרכוש את שטח נורפוק, ובמקביל עברה הצעת החוק בקונגרס שעברה פה אחד המקצה לצי כ-474 דונם מהשטח המיועד. עם העברתה של הצעת החוק החל הצי בבנייה ופיתוח של הבסיס, לרבות מזחים, מתקני תעופה, מחסנים, מתקנים לדלק, אחסון נפט, תחנת אימונים לגיוס, בסיס צוללות, בסיס אוויר ימי ואזורי בילוי לאנשי הצי.

עם תום מלחמת העולם הראשונה הגיעו למסקנה בפיקוד הצי כי שטח הבסיס אינו מספיק גדול לספק את הצרכים של הצי והחליטו על הרחבתו. בשנות ה-30 וה-40 החלה תנופת בנייה והרחבה נוספת של הבסיס ונבנו מבנים, רציפים חדשים, מסלולי המראה ונחיתה חדשים, האנגרים ורמפות עבור המטוסים היבשתיים והימיים הגדולים שהוטסו על ידי הצי במלחמת העולם השנייה. ב-1947 אוחדו כל יחידות הים והאוויר תחת בסיס נורפוק. כיום, בסיס נורפוק הוא הבסיס הצבאי הימי הגדול ביותר בעולם. שטחו היבשתי הכולל הוא כ-146 קמ"ר. כיום, בנוסף להיותו בסיס האם של הכוחות הימיים הגדולים ביותר של הצי, בסיס נורפוק מאכלס גם אנשי חיל הנחתים, הצבא, חיל האוויר ומשמר החופים, ותומך גם במשימות משותפות עימם.

== מבנה ==
כיום בסיס נורפוק משמש כנמל הבית ובסיס האם של פיקוד כוחות צי ארצות הברית אשר אחראי על אימון, הכשרה והקצאת כוחות ימיים לפיקודים הקרבים המאוחדים ותמיכה בפעילות פיקוד צפון והפיקוד האסטרטגי של ארצות הברית. כתוצאה מכך כלי שיט רבים נמצאים תחת הבסיס. בין כלי השייט ניתן למנות:

מספר קבוצת תקיפה (Carrier Strike Group), צוללות, משחתות, פרגיטות, אוניות עזר. בנוסף בסיס נורפוק משמש נמל האם של נושאות המטוסים מסדרת נימיץ: דווייט אייזנהאואר (CVN-69), ג'ורג' וושינגטון (CVN-73), ג'ון סטניס (CVN-74), הארי טרומן (CVN-75), ג'ורג' ה' ו' בוש (CVN-77).

== קישורים חיצוניים ==

== הערות שוליים ==

נורפוק
קטגוריה:וירג'יניה
תמונה משפחתית

תמונה משפחתית (באנגלית: Wildlife) הוא סרט קולנוע אמריקאי משנת 2018 בהפקה ובימוי של פול דנו, עם קארי מאליגן, ג'ייק ג'ילנהול ואד אוקסנבולד בתפקידים הראשיים.

התסריט נכתב על ידי פול דנו וזואי קאזאן והוא מבוס על הספר "Wildlife" של ריצ'רד פורד משנת 1990.

הסרט הוקרן לראשונה בפסטיבל הסרטים סאנדנס, זה סרטו הראשון של פול דנו כבמאי. הסרט היה מועמד לשלושה פרסי אינדפנדנט ספיריט - שחקנית ראשית (קארי מאליגן), סרט ביכורים עלילתי (פול דנו) וצילום (דייגו גארסיה) והיה סרט הבחירה בפסטיבל הסרטים הבין-לאומי בטורונטו.

העלילה מתרחשת בשנת 1960 בעיר גרייט פולס במונטנה.

==תקציר העלילה==
1960, משפחת ברינסטון עברה לגור מאידהו לגרייט פולס במונטנה לאחר שהאב ג'רי (ג'ייק ג'ילנהול) מצא עבודה כמאמן גולף בקאנטרי קלאב מקומי. הוא גר בבית קטן שכור, יחד עם אשתו ג'נט (קארי מאליגן) ובנו ג'ו (אד אוקסנבולד) בן ה-14.

לאחר זמן הוא מפוטר מהמועדון בגלל תלונות על יחס לא תקין לחברי המועדון. ג'רי אדיש למצבו ולא מנסה למצוא עבודה הולמת לפרנס את משפחתו. זה מביא למתח במשפחה. לבסוף הוא מחליט להצטרף לקבוצת לוחמי אש במחיר של דולר לשעה.

הוא נפרד מג'נט וג'ו ומבטיח לחזור כשתתחיל עונת השלגים ואז הקבוצה תפורק. ג'נט מוצאת עבודה כמדריכת שחייה. ג'ו מוצא עבודה כעוזר לצלם משפחות מקומי.

ג'ו נשאר עם אמו שמתחילה בקשר עם סוחר מכוניות מבוגר ועשיר בשם וורן מילר (ביל קאמפ) שהוא אחד מתלמידי השחייה שלה. היחסים ביניהם מתהדקים עד למגעים אינטימיים. כל זה לא נחבא מעיניו של ג'ו.

עם רדת השלגים חוזר ג'רי וג'ו מגלה לו את הקשר האינטימי בין ג'נט למילר. ג'רי נתקף בזעם, מתעמת עם מילר ומנסה להצית את ביתו. העניין נגמר ללא תלונה במשטרה וג'נט עוזבת לפורטלנד (אורגון) שם קיבלה עבודה כמורה.

לאחר זמן היא חוזרת לביקור וג'ו מסדר להם תמונה משפחתית מאולצת לפני הפרידה שלה מהמשפחה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קארי מאליגן
|ג'נט ברינסטון
|
|-
|ג'ייק ג'ילנהול
|ג'רי ברינסטון
|
|-
|אד אוקסנבולד
|ג'ו ברינסטון
|
|-
|ביל קאמפ
|וורן מילר
|
|}

==קישורים חיצוניים==
* 

*[https://www.youtube.com/watch?v=OoJpVQTY_t4 קדימון לתמונה משפחתית], באתר יוטיוב
*[https://www.youtube.com/watch?v=9GNjYEypn70 קדימון], באתר יוטיוב

קטגוריה:סרטי 2018
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים על משפחות
קטגוריה:סרטי דרמה אמריקאיים
אה"מ דרגון (D35)

אה"מ ב[[מצר גיברלטר]]
אה"מ דרגון (באנגלית: HMS Dragon, סימול צי D35) היא משחתת הצי המלכותי הבריטי, הרביעית בסדרה ואחת משש המשחתות מסדרה 45 (דארינג).

== היסטוריה ==
בנייתה אה"מ דרגון החלה במספנות BAE Systems Surface Fleet Solutions) בסקוטון שעל נהר קלייד בדצמבר 2005. אה"מ דרקון שוגרה בגלישה בגובן אל הים לראשונה ב-17 בנובמבר 2008.<ref></ref>

בטקס הוסבר משמעות שמה וסמלה של המשחתת שכן היא משקפת את קשריה הוולשיים החזקים - הספינה קשורה לעיר קרדיף, בין האורחים העיקריים הייתה שרת החוץ של ויילס, שריל גילאן.<ref></ref>

== שירות מבצעי ==
ב-20 באפריל נכנסה אה"מ דרגון לשירות מבצעי לראשונה תחת הצי המלכותי. באוגוסט 2013, דווח שאה"מ דרגון הפליגה יחד עם קבוצת התקיפה של נושאת המטוסים האמריקאית נימיץ (CVN-68) בים הערבי.<ref></ref>

באפריל 2014, אה"מ דרגון נפרסה למים מצפון לסקוטלנד, לאחר שהפליגה מבסיס פורטסמות' כדי לעקוב אחר ספינת המלחמה הרוסית סגן אדמירל קולאקוב.<ref></ref>

בדצמבר 2014, אה"מ דרגון לקחה חלק במשימות הסיור האטלנטי של הצי המלכותי במסגרתן ביקרה באיי דרום ג'ורג'יה, איי פוקלנד וצ'ילה.<ref></ref>

באוקטובר 2016, במהלך פריסה גדולה של כוחות הצי הרוסי ליד הממלכה המאוחדת, אה"מ דרגון עקבה אחר שתי קורבטות של הצי הרוסי באוקיינוס האטלנטי ובמפרץ ביסקאיה .<ref></ref>

בנובמבר 2018 במהלך פעילות במפרץ עדן במזרח התיכון, אה"מ דרגון איתרה סירה חשודה. לאחר שעצרה את הספינה עלו על סיפונה מלחים ונחתים, ומצאו 148 שקים המכילים 3,048 ק"ג של חשיש.<ref></ref>

במרץ 2019, אה"מ דרגון ביצעה תפיסת הסמים במשקל של 224 ק"ג הרואין מספינת דיג בים הערבי. במהלך שהותה בים הערבי, אה"מ דרגון ביצעה שמונה תפיסות סמים נוספות בעלי משקל כולל של למעלה משמונה-עשר טון של סמים.<ref></ref>

== תיאור וחימוש ==
הדיימונד כוללות את מערכת ההגנה האווירית PAAMAS (הנקראת בשירות בריטי "צפע ים"), זו מורכבת ממערכות המכ"ם SAMPSON <small>(אנ')</small> ומערכת S1850M המסוגלות לזהות מאות מטרות אוויריות בטווח של עד 400 ק"מ. מבחינת תקיפת מטרות אוויריות, היא כוללות את מערכת השיגור האנכי "סילבר" עם עד 48 טילי אסטר 15 (טווח 1.7 - 30 ק"מ) ואסטר 30 (טווח 3 - 120 ק"מ). בנוסף, כוללות המשחתת שתי מערכות שיגור טילי ים-ים הרפון (כל מערכת שיגור עם ארבעה טילים) כנגד מטרות ימיות. חימוש נוסף המותקן עליה כולל תותח ימי 4.5 אינץ' (קוטר 113 מ"מ) סימן 8 תוצרת BAE עם טווח של 27.5 ק"מ, זוג תותחים אוטומטים נגד מטוסים "אורליקון" 30 מ"מ, זוג מערכות הגנה פלנקס, זוג מקלעי M134 מיניגאן ושישה מקלעי מאג.

בירכתי הדיימונד מנחת למסוק ימי עם תא פנימי לאחסון כלי הטיס, היא מסוגלת לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או זוג מסוקי AW159 "ויילדקט" (סיור\לוחמה ימית\חילוץ והצלה). המנחת עצמו מסוגל לשמש גם מסוק בואינג CH-47 צ'ינוק לפי הצורך.

טילים:
* אה"מ דרגון משייטת ליד [[נושאת המטוסים אדמירל קוזנצוב של הצי הרוסי בתעלת למאנש]]מערכת ההגנה האווירית "צפע ים" עם עד 48 טילי אסטר 15 ו-30 (טווח עד 120 ק"מ)
* 2 x משגרי טילי ים-ים הרפון (8 טילים סה"כ)

תותחים:
* 1 × תותח ימי 4.5 אינץ' (BAE)
* 2 × תותח אורליקון 30 מ"מ
* 2 × תותח פלנקס
* 2 × M134 מיניגאן ו-6 × מקלעים לשימוש כללי

אמצעי גילוי:
* מכ"מי פיקוח אוויר SAMPSON ו-S1850M
* 3 × מכ"מים (E/F Band ו-I Band)
* מערכת ניווט אוויר (AHRS)
* מערכת בקרת אש אלקטרו-אופטית (EOGCS)
* מערכת ניתור מכ"מים
* סונאר EDO MFS-7000

מסוקים:
* 2 × AW159 ויילדקט או 1 × AW101 מרלין

==קישורים חיצוניים==

== הערות שוליים ==

קטגוריה:משחתות בצי המלכותי הבריטי
כוכי דוקטורי

כוכי (בר כוכבא) דוקטורי (נולד ב-1941) הוא צייר ישראלי אמריקאי יוצר בסגנון ציור מופשט מינימליסטי ורישום אקספרסיבי.

==ביוגרפיה==
בנם של תמר ושלמה דוקטורי, נולד בעיר קיפרי בעיראק, ובגיל 10 עלה עם הוריו ואחיו לישראל. בתחילה התגוררה המשפחה במושב עזריה.
דוקטורי למד במכון אבני לאמנות בשנים 1967–1968 בתל אביב, ובשנים 1968–1972 למד פיסול בבית הספר לאמנות של מוזיאון ברוקלין בניו יורק. יצירותיו הוצגו במוזיאונים שונים ונמצאות באוספים רבים.

דוקטורי חי ויוצר בגלריה שלו בשכונת סוהו בניו יורק. נשוי ללני, אזרחית ארצות הברית ואב לשלושה.

==תערוכות (רשימה חלקית)==
=== תערוכות יחיד נבחרות ===
* 1972 - ״Latex wall hangings״, גלריית וורן בנדק, ניו יורק, ארצות הברית
* 1973–1974 - ״Drawings״, גלריית רייה לנדיס, ניו יורק, ארצות הברית
* 1978 - ״Special Project Installation״, גלריית האל ברום, ניו יורק, ארצות הברית
* 1980-1981 – ״חומר כרעיון״, גלריית שרה לוי, תל אביב, ישראל
* 1981 - ״ציורים חדשים״, גלריית גימל, ירושלים, ישראל
* 1981 - ״Koki Doktori״, גלריית טראודה נקה, נירנברג, גרמניה
* 1982 - ״משחקי צבע״, גלריית גימל, ירושלים, ישראל
* 1985- ״דיוקן עצמי״, גלריית גימל, ירושלים, ישראל
* 1992 - ״עבודות על בד״, גלריית טובה אוסמן, תל אביב, ישראל
* 1992 - ״אותיות״, המשכן לאמנות בעין חרוד, ישראל
* 1994 - מוזיאון רמת גן לאומנות, רמת גן, ישראל
* 1995 - ״Implied״, גלריית קים פוסטר, ניו יורק, ארצות הברית
* 2006 - גלריית גל-און, תל אביב, ישראל

=== תערוכות קבוצתיות נבחרות ===
* 1979 - ״מתקשרים עם קדישמן״, מוזיאון ישראל
* 1993 - ״רכישות 1991–1993״, מוזיאון חיפה לאמנות
* 1994 - ״חזרה: יצירות מעשרים השנים האחרונות״, גלריה גימל, ירושלים
* 2007 - ״מעברים״, המשכן לאמנות בעין חרוד, ישראל
* 2008 - ״ארוטיקה״, גלריית גל-און, ישראל
* 2020–2021 - ״ברטה אורדנג: גלריה משלה״, מוזיאון ישראל

== קישורים חיצוניים ==

* [https://museum.imj.org.il/artcenter/newsite/he/?artist=דוקטורי,%20כוכי&list=ד כוכי דוקטורי, באתר מוזיאון ישראל, ירושלים. מרכז המידע לאמנות ישראלית]
* [https://merhav.nli.org.il/primo-explore/search?query=creator,contains,דוקטורי,%20כוכי,%201941-&vid=NLI&lang=iw_IL&_gl=1*1x1x2cs*_ga*MTA1NTY2MDMwOC4xNzAyMzgwODQ2*_ga_8P5PPG5E6Z*MTcwNDE3NzMyMC43LjEuMTcwNDE3ODk3OS4xMy4wLjA.*_ga_8PQRSYT854*MTcwNDE3NzMyMC43LjEuMTcwNDE3ODk3OS4xMy4wLjA.*_ga_4207HLQSXF*MTcwNDE3NzMyMC43LjEuMTcwNDE3ODk3OS4xMy4wLjA. כוכי דוקטורי בקטלוג הספרייה הלאומית]
* [https://www.cityarts.org/doktori כוכי דוקטורי באתר "סיטי ארט", ניו יורק]
* [http://www.egozigallery.com/אמן-מספר-324 כוכי דוקטורי באתר אגוזי, גלריה ובית מכירות פומביות]

== הערות שוליים ==

2023 12
קטגוריה:ציירים ישראלים
קטגוריה:פסלים ישראלים
קטגוריה:אמני הדפס ישראלים
קטגוריה:מאיירים ישראלים
קטגוריה:בוגרי מכון אבני
קטגוריה:אמנים אמריקאים
קטגוריה:אמנים ישראלים
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:ישראלים ילידי עיראק
קטגוריה:עולים בשנות ה-1950
קטגוריה:עזריה: אישים
קטגוריה:ישראלים שנולדו ב-1941
יחסי מלזיה–פרו

יחסי מלזיה–פרו הם היחסים הבילטרליים בין מלזיה לפרו.

==היסטוריה==
ב-11 באוקטובר 1995 ביקר ראש ממשלת מלזיה מאהאטיר מוחמד באופן רשמי בפרו. מוחמד אמר ששתי המדינות צריכות לשאוף לשיתוף פעולה כלכלי מוחשי, קשרי מסחר ויחסים פוליטיים ותרבותיים חמים יותר.

המדינות שואפות לשפר את יחסיהן במגוון תחומים, דוגמת תיירות, בריאות, מדע וטכנולוגיה, אנרגיה, חינוך ועוד.

==נציגויות דיפלומטיות==
* למלזיה יש שגרירות בלימה.
* לפרו יש שגרירות בקואלה לומפור.

==קישורים חיצוניים==

==הערות שוליים==
מרקס בראונלי

מרקס קית' בראונלי (באנגלית: ; נולד ב-3 בדצמבר 1993)<ref></ref><ref></ref> הוא יוטיובר, מבקר טכנולוגיה ויזם אמריקאי. לאורך השנים הפך בראונלי לאחד ממבקרי הטכנולוגיה הבולטים והמשפיעים ביותר ביוטיוב. נכון לדצמבר 2023 יש לו מעל ל-20 מיליון מנויים בכל ערוצי היוטיוב שלו וכ-3.93 מיליארד צפיות בסך הכל בכל סרטוניו.

== ביוגרפיה ==
בראונלי גדל בעיר מייפלווד שבמדינת ניו ג'רזי. בראונלי פיתח עוד בגיל צעיר עניין רב בטכנולוגיה, ובמיוחד בגאדג'טים ומוצרי אלקטרוניקה. הוא למד בתיכון קולומביה במייפלווד שבניו ג'רזי, וב-21 במרץ 2008,<ref name="about"></ref> בגיל 14, יצר את ערוץ היוטיוב שלו. הוא החל להעלות לערוץ היוטיוב סרטונים הממוקדים בגאדג'טים בינואר 2009, אשר עסקו במוצרים חדשים או במוצרים שכבר היו בבעלותו.<ref name="milli"></ref><ref name="droida"></ref>

לאחר סיום התיכון בראונלי למד לאחר מכן במכון סטיבנס לטכנולוגיה, שם התמחה בעסקים וטכנולוגיית מידע. למרות התחייבויותיו האקדמיות הוא המשיך ליצור תכנים רבים לערוץ היוטיוב שלו. כאשר בראונלי סיים את לימודיו במאי 2015 הפך ליוטיובר במשרה מלאה.

ערוץ היוטיוב של בראונלי זכה במהירות לפופולריות רבה הודות לתוכן האינפורמטיבי אשר היה באיכות גבוהה. הביקורות שלו עסקו במגוון רחב של מוצרי אלקטרוניקה, כולל סמארטפונים, מחשבים ניידים, מצלמות וגאדג'טים נוספים.

עם השנים הפך ערוץ היוטיוב של בראונלי לאחד מערוצי ביקורת הטכנולוגיה עם מספר העוקבים הגדול ביותר ועם הצפיות הרבות ביותר ביוטיוב.

משנת 2019 ואילך בראונלי הוא גם המגיש של הפודקאסט "Waveform" אשר ממוקד גם הוא בביקורות לגאדג'טים ומוצרי אלקטרוניקה, ואותו הוא מגיש יחד עם אנדרו מנגנלי, ודייוויד אימל. במסגרת הפודקאסט בראונלי ראיין בין היתר את מארק צוקרברג וקרייג פדריגי.

ב-23 במאי 2024 הוענק לבראונלי תואר דוקטור לשם כבוד מטעם מכון סטיבנס לטכנולוגיה.<ref> (באנגלית)</ref>

== קישורים חיצוניים ==

* 

==הערות שוליים==

קטגוריה:יוטיוברים אמריקאים
קטגוריה:בלוגרים אמריקאים
קטגוריה:ניו ג'רזי: אישים
קטגוריה:אפרו-אמריקאים
קטגוריה:בוגרי מכון סטיבנס לטכנולוגיה
קטגוריה:אמריקאים שנולדו ב-1993
אפריל רוס

אפריל אליזבת רוס (באנגלית: April Elizabeth Ross; נולדה ב-20 ביוני 1982) היא שחקנית כדורעף חופים אמריקאית, אלופה אולימפית (טוקיו 2020) וסגנית אלופת העולם (המבורג 2019), לצד שותפתה אליקס קליינמן וסגנית אלופה אולימפית (לונדון 2012) ואלופת העולם (סטוונגר 2007) לצד שותפתה ג'ניפר קסי.

== ביוגרפיה ==
היא נולדה בקוסטה מסה, קליפורניה וגדלה בניופורט ביץ', קליפורניה.

===2009===
====אלופת עולם====
באליפות העולם בכדורעף חופים שנערכה בסטוונגר, נורווגיה בתחילת יולי 2009 היא זכתה במדליית זהב ביחד עם ג'ניפר קסי לאחר שניצחו במשחק הגמר את לריסה פרנסה וג'וליאנה סילבה מברזיל בתוצאה 2–0. בשלב חצי הגמר הן ניצחו את אנה פאולה קונלי ושלדה בדה מברזיל בתוצאה 2–1.

===2012===
====סגנית אלופה אולימפית====
באולימפיאדת לונדון זכתה במדליית כסף ביחד עם שותפתה ג'ניפר קסי לאחר שהפסידו לאמריקאיות מיסטי מיי-טרינור וקרי וולש ג'נינגס בתוצאה 2–0 (16–21, 16–21). בשלב חצי הגמר הן ניצחו את לריסה פרנסה וג'וליאנה סילבה מברזיל בתוצאה 2–1 (15–21, 21–19, 15–12).

===2016===
באולימפיאדת ריו דה ז'ניירו זכתה במדליית ארד ביחד עם שותפתה קרי וולש ג'נינגס לאחר ניצחון על לריסה פרנסה וטליטה אנטונס מברזיל בתוצאה 2–1 (17–21, 21–17, 15–9). בשלב חצי הגמר הן הפסידו לאגאתה בדנרצ'וק וברברה סיישאס מברזיל בתוצאה 0–2 (20–22, 18–21).

===2017===
====סגנית אלופת עולם====
באליפות העולם בכדורעף חופים שנערכה בווינה, אוסטריה בתחילת אוגוסט 2017 היא זכתה במדליית כסף ביחד עם לורן פנדריק לאחר שהפסידו במשחק הגמר ללרה לודוויג וקירה ווקנהורסט מגרמניה בתוצאה 1–2 (21–19, 13–21, 9–15).

===2019===
====סגנית אלופת עולם====
באליפות העולם בכדורעף חופים שנערכה בהמבורג, גרמניה בתחילת יולי 2019 היא זכתה במדליית כסף ביחד עם אליקס קליינמן. בשלב הבתים הן ניצחו שני משחקים בתוצאה 2–0 והפסידו במשחק השלישי לזוג מגרמניה 1–2 שדורגו בסיום הטורניר במקום 9. במשחק הגמר הן הפסידו לשרה פאבן ומליסה הומנה-פרדס מקנדה בתוצאה 0–2. בשלב חצי הגמר הן ניצחו את טליקווה קלנסי ומריאף ארטאצ'ו דל סולאר מאוסטרליה 2–0.

===2021===
====אלופה אולימפית====
באולימפיאדת טוקיו היא זכתה במדליית זהב בכדורעף חופים ביחד עם אליקס קליינמן לאחר שניצחו בשישה משחקים 2–0, כולל במשחק הגמר, על מדליית זהב, את טליקווה קלנסי ומריאף ארטאצ'ו דל סולאר מאוסטרליה, ובמשחק חצי הגמר את ג'ואנה היידריך ואנוק ורג'ה-דפרה משווייץ, הזוכות במדליית ארד פרט למשחק השלישי בשלב הבתים שבו ניצחו בתוצאה של 2–1 את הזוג מהולנד שסיים במקום 19 והאחרון.

בגמר טורניר סבב הגביע העולמי שנערך בקליארי, סרדיניה, איטליה באוקטובר אותה שנה היא זכתה ביחד עם אליקס קליינמן במדליית ארד.

==קישורים חיצוניים==
* 

קטגוריה:אלופות עולם בספורט
קטגוריה:זוכות מדליית כסף אולימפית מארצות הברית
קטגוריה:זוכות מדליית כסף אולימפית: כדורעף חופים
קטגוריה:זוכות מדליית ארד אולימפית מארצות הברית
קטגוריה:זוכות מדליית ארד אולימפית: כדורעף חופים
קטגוריה:אלופות אולימפיות אמריקאיות: כדורעף חופים
קטגוריה:שחקניות כדורעף באולימפיאדת לונדון (2012)
קטגוריה:שחקניות כדורעף באולימפיאדת ריו דה ז'ניירו (2016)
קטגוריה:שחקניות כדורעף באולימפיאדת טוקיו (2020)
קטגוריה:אמריקאיות שנולדו ב-1982
קירה ווקנהורסט

קירה קתרינה ווקנהורסט (בגרמנית: Kira Katharina Walkenhorst; נולדה ב-18 בנובמבר 1990) היא שחקנית כדורעף חופים גרמניה, אלופה אולימפית (ריו דה ז'ניירו 2016) ואלופת העולם (וינה 2017), לצד שותפתה לרה לודוויג.

== ביוגרפיה ==
היא נולדה וגדלה באסן, בת למשפחה של שחקני כדורעף. אחיה הבכור, אלכסנדר, שחקן כדורעף חופים מקצוען ואחותה הצעירה, פיה, אף היא שחקנית כדורעף חופים מצטיינת.

===2016===
====אלופה אולימפית====
באולימפיאדת ריו דה ז'ניירו זכתה במדליית זהב ביחד עם שותפתה לרה לודוויג לאחר ניצחון במשחק הגמר על אגאתה בדנרצ'וק וברברה סיישאס מברזיל (2 בעולם) בתוצאה 2–0 (21–18, 21–14). בשלב חצי הגמר הן ניצחו את לריסה פרנסה וטליטה אנטונס מברזיל (1 בעולם) בתוצאה 2–0 (21–18, 21–12)

===2017===
====אלופת עולם====
באליפות העולם בכדורעף חופים שנערכה בווינה, אוסטריה בתחילת אוגוסט 2017 היא זכתה במדליית זהב ביחד עם לרה לודוויג לאחר שניצחו במשחק הגמר את אפריל רוס ולורן פנדריק מארצות הברית בתוצאה 2–1 (19–21, 21–13, 15–9).

בשנת 2019 פרשה מספורט תחרותי בשל פציעות מתמשכות אך חזרה לשחק בשנת 2020.

== חיים אישיים ==
בשלהי 2016 יצאה מהארון כלסבית ובאוקטובר 2017 נישאה לבת זוגה והמאמנת שלה מריה קליפיש. שנה לאחר מכן מריה ילדה שלישייה.

==קישורים חיצוניים==

קטגוריה:אלופות עולם בספורט
קטגוריה:אלופות אולימפיות: כדורעף חופים
קטגוריה:שחקניות כדורעף באולימפיאדת ריו דה ז'ניירו (2016)
קטגוריה:שחקניות כדורעף באולימפיאדת טוקיו (2020)
קטגוריה:ספורטאים להט"בים גרמנים
קטגוריה:גרמניות שנולדו ב-1990
קטגוריה:גרמנים שנולדו ב-1990